Source: https://matlak.sk/prijmy-oslobodene-od-dane-2018/
Timestamp: 2020-01-22 18:32:28+00:00

Document:
Príjmy oslobodené od dane 2018 | Matlak economy s.r.o.
Prevzaté články Rady a Tipy
Príjmy oslobodené od dane 2018
Mnohí z Vás vedia, že medzi príjmy oslobodené od dane v roku 2018 patria napríklad dávky nemocenského poistenia, materské dávky či suma daňového bonusu na dieťa, tiež daňový bonus na zaplatené úroky. Existujú však ďalšie príjmy fyzických osôb, ktoré sú oslobodené od dane v roku 2018.
V dnešnom blogovom článku sa budeme venovať príjmom fyzických osôb, ktoré sú od dane oslobodené v roku 2018. Tieto príjmy sú uvedené v § 9 zákona č. 595/2003 Z.z. o dani z príjmov v znení neskorších predpisov a netýkajú sa len zamestnancov, ale fyzických osôb všeobecne.
Príjmy súvisiace s predajom či nadobudnutím hnuteľnej veci alebo nehnuteľnosti oslobodené od dane v roku 2018
V roku 2018 sú podľa sú podľa § 9 zákona o dani z príjmov oslobodené od dane tieto príjmy, ktoré súvisia s predajom alebo nadobudnutím hnuteľnej alebo nehnuteľnej veci:
príjem z predaja nehnuteľnosti nadobudnutej dedením (postupným dedením) v priamom rade alebo niektorým z manželov, ak uplynie aspoň päť rokov odo dňa nadobudnutia tejto nehnuteľnosti preukázateľne do vlastníctva alebo spoluvlastníctva poručiteľa (poručiteľov) alebo vyradenia z obchodného majetku, ak bola táto nehnuteľnosť zaradené do obchodného majetku. Od dane nie je oslobodený príjem, ktorý plynie daňovníkovi podľa zmluvy o budúcom predaji nehnuteľnosti uzavretej do piatich rokov od jej nadobudnutia alebo od jej vyradenia z obchodného majetku, aj keď kúpna zmluva bude uzatvorená až po piatich rokoch od jej nadobudnutia alebo vyradenia z obchodného majetku,
príjem z predaja majetku zahrnutého do konkurznej podstaty a z odpisu záväzkov pri konkurze alebo pri splátkovom kalendári, ktoré sú vykonané podľa osobitného predpisu. Patrí tu tiež aj príjem z odpisu záväzkov voči veriteľom, ktorí v konkurze neuplatnili svoje pohľadávky voči daňovníkovi a taktiež aj príjem z odpisu záväzkov u daňovníka, ak dôjde k zrušeniu konkurzu podľa osobitného predpisu,
príjem získaný nadobudnutím vlastníctva bytu ako náhrady za uvoľnený byt alebo prijatá náhrada za uvoľnený byt užívateľom od oprávnenej osoby, ktorej bola vydaná nehnuteľnosť podľa osobitných predpisov alebo od dediča oprávnenej osoby, ktorej bola vydaná táto nehnuteľnosť, v ktorej sa takýto byt nachádza.
V prípade predaja nehnuteľností, ktoré sú uvedené v prvých dvoch odsekoch, sa do lehoty (5 rokov) započítava doba, počas ktorej bola takáto nehnuteľnosť v bezpodielovom spoluvlastníctve manželov napr. ak ide o predaj nehnuteľností po zániku a vysporiadaní bezpodielového spoluvlastníctva manželov.
Dary, výhry a ceny oslobodené od dane v roku 2018
V roku 2018 sú podľa sú podľa § 9 zákona o dani z príjmov oslobodené od dane tieto dary, výhry a ceny:
cena z verejnej súťaže, cena zo súťaže, v ktorej je okruh súťažiacich obmedzený podmienkami súťaže, alebo ak ide o súťažiacich vybratých usporiadateľom súťaže. Od dane nie je oslobodená odmena, ktorá je zahrnutá do takejto ceny za použitie diela alebo výkonu, ak je súčasťou tejto ceny.,
Príjmy oslobodené od dane najviac do výšky 500 € v zdaňovacom období v roku 2018
V roku 2018 sú podľa sú podľa § 9 zákona o dani z príjmov oslobodené od dane príjmy, ak v úhrne za zdaňovacie obdobie nepresiahnu výšku 500 €:
príjem z prenájmu (podľa § 6 ods. 3) a príjem z príležitostných činností (podľa § 8 ods. 1 písm. a)). O zdaňovaní príjmu z príležitostných činností si môžete prečítať v článku Zdaňovanie príležitostných príjmov od roku 2018,
Dávky, podpory a príspevky oslobodené od dane v roku 2018

References: § 9
 § 9
 § 9
 § 9
 § 6
 § 8